open-index/open-wikipedia-markdown huggingface dataset:
द बिग बँग थियरी

**द बिग बॅंग थियरी** ही अमेरिकेत प्रसारित होणारी दूरचित्रवाणीमालिका आहे. चक् लोरे आणि बिल् प्रॉडी हे दोघे या मालिकेचे निर्माते आहेत. हे दोघे आणि स्टीव्हन् मलेरो हे या मालिकेचे प्रमुख कथाकार आहेत. ही मालिका २४ सप्टेंबर २००७ ते २६ मे २०१९ पर्यंत CBS वर १२ सीझन आणि २७९ भागांसाठी प्रसारित झाली.

## कथा 
हा शो मूळतः कॅलिफोर्नियामधील पॅसेडिना येथे राहणाऱ्या पाच मित्रांवर केंद्रित होता: लिओनार्ड हॉफस्टॅडर (जॉनी गॅलेकी) आणि शेल्डन कूपर (जिम पार्सन्स), दोघेही कॅलटेकचे भौतिकशास्त्रज्ञ, जे एक अपार्टमेंट शेअर करतात; पेनी (कॅले कुओको), हॉलमध्ये राहणारी एक वेट्रेस आणि महत्वाकांक्षी अभिनेत्री; आणि लिओनार्ड आणि शेल्डनचे सारखेच गीकी आणि सामाजिकदृष्ट्या विचित्र मित्र आणि सहकारी, एरोस्पेस अभियंता हॉवर्ड वोलोविट्झ (सायमन हेल्बर्ग) आणि खगोलभौतिकशास्त्रज्ञ राज कूथरापळ्ली (कुणाल नय्यर). कालांतराने, साहाय्यक पात्रांना प्रमुख भूमिकांमध्ये पदोन्नती देण्यात आली, ज्यात न्यूरोसायंटिस्ट एमी फराह फॉलर (मायम बियालिक), मायक्रोबायोलॉजिस्ट बर्नाडेट रोस्टेन्कोव्स्की (मेलिसा रौच), आणि कॉमिक बुक स्टोअरचे मालक स्टुअर्ट ब्लूम (केविन सुसमन) यांचा सामावेश आहे.

## समीक्षक व प्रेक्षकांचा प्रतिसाद 
प्रारंभी प्रतिक्रिया समिश्र असली तरी, मालिकेलाला अधिक सकारार्थी प्रतिसाद मिळाला. आढावा एकत्रीकरण संकेतस्थळ रोटेन टोमॅटो समीक्षकांकडून ८१% मान्यता रेटिंग नोंदवते.[97] मेटाक्रिटिकवर या मालिकेला १०० पैकी ६१ गुण मिळाले आहेत, जे २७ समीक्षकांच्या आढाव्यांवर आधारित आहेत, जे साधारणपणे सकारार्थी आढावे दर्शवतात.[98] २०१३ मध्ये, टीव्ही गाइडने मालिका क्रमांक ५२ ला तिच्या सर्व वेळच्या ६० सर्वोत्कृष्ट मालिकेच्या सूचिकेत स्थान दिले.

## पुरस्कार आणि नावनिर्देशन 
ऑगस्ट २००९ मध्ये, मालिकेने सर्वोत्कृष्ट विनोदी मालिका TCA पुरस्कार जिंकला आणि जिम पार्सन्स (शेल्डन) यांनी कॉमेडीमधील वैयक्तिक कामगिरीसाठी पुरस्कार जिंकला.२०१० मध्ये, मालिकेने आवडत्या कॉमेडीसाठी पीपल्स चॉईस पुरस्कार जिंकला, तर पार्सन्सने विनोदी मालिकेतील उत्कृष्ट मुख्य नटासाठी प्राइमटाइम एमी पुरस्कार जिंकला. १६ जानेवारी, २०११ ला, पार्सन्सला एका दूरचित्रवाणी मालिकेतील नटाकडून सर्वोत्कृष्ट कामगिरीसाठी गोल्डन ग्लोब देण्यात आला - विनोद किंवा संगीत, हा पुरस्कार सह-कलाकार काले कुओकोने सादर केला होता. १८ सप्टेंबर २०११ ला, पार्सन्सला पुन्हा विनोदी मालिकेतील सर्वोत्कृष्ट नटासाठी एमी पुरस्कार देण्यात आला. ९ जानेवारी २०१३ ला, मालिकेने दुसऱ्यांदा आवडत्या विनोदासाठी पीपल्स चॉईस अवॉर्ड जिंकला. २५ ऑगस्ट २०१४, जिम पार्सन्स यांना विनोदी मालिकेतील सर्वोत्कृष्ट अभिनेत्यासाठी एमी पुरस्काराने सन्मानित करण्यात आले. बिग बँग थिअरीने २०१६ पीपल्स चॉईस पुरस्कार अंतर्गत आवडत्या टीव्ही शो आणि आवडत्या नेटवर्क टीव्ही विनोदासाठी जिम पार्सन्ससह आवडते विनोदी टीव्ही नटाचा पुरस्कार जिंकला. २० जानेवारी २०१६ ला, द बिग बँग थिअरीने यूकेच्या राष्ट्रीय दूरचित्रवाणी पुरस्कारांमध्ये आंतरराष्ट्रीय श्रेणीही जिंकली.
वर्ग:इंग्लिश दूरचित्रवाहिनी मालिका
संस्कृत महाकवी

संस्कृत भाषेत लेखन आणि काव्यरचना करणारे अनेक कवी होऊन गेले असले तरी त्यांपैकी ललितकाव्ये लिहिणाऱ्या चार कवींचा उल्लेख पुढील श्लोकात होतो. या श्लोकात प्रत्येक कवीचे वैशिष्ट्य सांगितले आहे. कालिदासाची उपमा, भारवी कवीची अर्थपूर्ण शब्दरचना, दंडी कवीचे पदलालित्य आणि माघ कवीमध्ये हे तीनही गुण आहेत. 

;उपमा कालिदासस्य । भारवेः अर्थगौरवम्‌ ।

;दंडिनः पदलालित्यम्‌ । माघे सन्ति त्रयो गुणाः ॥

## संस्कृत कवींची माहिती देणारी पुस्तके
* कालिदास (लेखक : वा.वि. मिराशी)
* कालिदास आणि शाकुंतल: एक अर्घ्यदान (लेखक - त्र्यं.वि. सरदेशमुख; संपादन कवी नीतीन वैद्य)
* काव्यशास्त्राचा मापदंड - महाकवी कालिदास (लेखिका - सौ. पुष्पा गोटखिंडीकर)
* महाकवी (डॉ.रामचंद्र देखणे)
* महाकवी (कालिदासाच्या जीवनावरील मराठी कादंबरी; मूळ लेखिका - डॉ. जयश्री गोसावी महंत, अनुवाद : नीलिमा पटवर्धन)
* महाकवी कालिदास (लेखक - कुंदन तांबे)
* विश्ववंद्य महाकवी कालिदास (ना.द. जोशी)
* संस्कृत कविचंपक (विष्णूशास्त्री चिपळूणकर)
* संस्कृतकवी -दंडी	 	 
* संस्कृतकवी -सुबंधु
*
*
*

;    

वर्ग:संस्कृत कवी
भारतीय क्रिकेट संघाचा श्रीलंका दौरा, २०१५

**भारतीय क्रिकेट संघ श्रीलंकेत तीन कसोटी सामन्याची मालिका** ६ ऑगस्ट ते १ सप्टेंबर दरम्यान खेळला. ही मालिका भारताने २-१ अशी जिंकली.

२७ जून रोजी दुसऱ्या कसोटी सामन्यानंतर, श्रीलंकेचा फलंदाज आणि माजी कर्णधार कुमार संघाकारा आंतरराष्ट्रीय क्रिकेट मधून निवृत्त झाला.

## सराव सामना
### तीन दिवसीय : भारतीय संघ वि श्रीलंका एकादश
## कसोटी मालिका
### पहिला कसोटी सामना
### दुसरा कसोटी सामना
### तिसरा कसोटी सामना
=बाह्यदुवे=
*मालिका मुख्यपान - इएसपीएन क्रिकइन्फो

२०१५
वर्ग:इ.स. २०१५ मधील खेळ
श्रीलंका
वर्ग:आंतरराष्ट्रीय क्रिकेट संघाचे श्रीलंका दौरे
जोधपूर जंक्शन रेल्वे स्थानक

**जोधपूर जंक्शन** हे राजस्थानच्या जोधपूर शहरामधील एक रेल्वे स्थानक आहे. उत्तर पश्चिम रेल्वेच्या जोधपूर विभागाचे मुख्यालय येथेच स्थित आहे. सध्या जोधपूर राजस्थानातील सर्वात वर्दळीच्या स्थानकांपैकी एक आहे. जोधपूर स्थानकावरील ताण कमी करण्यासाठी येथे *भगत की कोठी* हे नवे स्थानक विकसित करण्यात आले आहे.

## प्रमुख रेल्वेगाड्या
*जोधपूर−वांद्रे टर्मिनस सूर्यनगरी एक्सप्रेस
*बिकानेर−वांद्रे टर्मिनस रणकपूर एक्सप्रेस
*जोधपूर−दिल्ली सराई रोहिल्ला राजस्थान संपर्क क्रांती एक्सप्रेस
*अहमदाबाद−जम्मू तावी एक्सप्रेस
*जोधपूर−हजरत निजामुद्दीन एक्सप्रेस
*जोधपूर−हावडा जलद एक्सप्रेस
*जोधपूर−इंदूर रणथंभोर एक्सप्रेस

## बाह्य दुवे
*माहिती

वर्ग:राजस्थानमधील रेल्वे स्थानके
रे
ग्रेग मारिनोविच

ग्रेग सबॅस्टीयन मारिनोविच ( ८ डिसेंबर १९६२, स्प्रिंग्ज,दक्षिण आफ्रिका) हे एक दक्षिण आफ्रिकी पत्रकार व छायाचित्रकार आहेत, तसेच ते चित्रपट निर्मिती आणि छायाचित्र संपादन क्षेत्रातही आहेत. इ.स. १९८५ पासून ग्रेग हे छायाचित्रण क्षेत्रामध्ये आहेत. ते बॅंग-बॅंग क्लबचे एक सदस्य म्हणून ओळखले जातात. सुरुवातीला काही वर्ष मुक्त छायाचित्रकार म्हणून काम केल्यानंतर, एप्रिल१९९६ ते ऑगस्ट १९९७ दरम्यान त्यांनी असोसिएटेड प्रेस या वृत्तसंस्थेतर्फे इस्राइल/पॅलेस्टाइन येथे मुख्य छायाचित्रकार म्हणून काम केले. १९९० ते १९९४ च्या दरम्यान मुक्त छायाचित्रकार म्हणून काम करताना त्यांनी काढलेली छायाचित्रे विविध वृत्तसंस्थांनी प्रसिद्ध केली, ज्यामध्ये टाईम साप्ताहिक, न्यू यॉर्क टाइम्स, असोसिएटेड प्रेस, न्यूजवीक इत्यादी वृत्तसंस्थांचा समावेश होतो. याच काळामध्ये दक्षिण आफ्रिकेमध्ये कृष्णवर्णीयांना समान मताधिकार मिळवून देण्यासाठीच्या चळवळी सुरू होत्या. या चळवळी दरम्यान हिसाचाराच्या घटना ही घडत होत्या. या चळवळींच्या छायाचित्रणाचे काम ग्रेग यांनी केले. हे काम करत असताना, १९९० साली ग्रेग यांनी लिंडसे त्शबालाला नावाच्या इंकाथा मुक्ती दलाच्या कार्यकर्त्याच्या हत्येचे छायाचित्र काढले. या छायाचित्रासाठी त्यांना १९९१ सालचा पुलित्झर पुरस्कार मिळाला. याच कामकाजातील अनुभवांवर आधारित,"द बॅंग-बॅंग क्लब: स्नॅपशॉट्स फ्रॉम अ हिडन वॉर" नावाचे इंग्रजी पुस्तक त्यांनी २००० साली लिहीले, होआव सिल्वा हे या पुस्तकाचे सहलेखक होत.

वर्ग:इ.स. १९६२ मधील जन्म
वर्ग:आफ्रिकी वंशाच्या ब्रिटिश व्यक्ती
वर्ग:जोहान्सबर्गचे लोक
वर्ग:दक्षिण आफ्रिकी छायाचित्रकार व पत्रकार
वर्ग:छायाचित्रणाचा पुलित्झर पुरस्कार विजेते
वर्ग:युद्ध छायाचित्रकार
वर्ग:बँग-बँग क्लब
बारलिंगे (निःसंदिग्धीकरण)

## व्यक्ती
* सुरेंद्र शिवदास बारलिंगे स्वातंत्र्यसैनिक आणि तत्त्वज्ञ
* वामन शिवदास बारलिंगे लेखक
* मृणालिनी बारलिंगे लेखिका
* वामन बारलिंगे - सी. पी. ऍण्ड बेरार प्रांताचे आरोग्यमंत्री राहिलेले
* डॉ. भाग्यश्री चंद्रकांत बारलिंगे - लेखिका आणि वामन बारलिंगे - सी. पी. ऍण्ड बेरार प्रांताचे आरोग्यमंत्री राहिलेले यांच्या स्नुषा
* सुदेश बारलिंगे नाट्य अभिनय

## काल्पनिक पात्रे
* प्रा. बारलिंगे (नाटकः एक चावट संध्याकाळ)

वर्ग:निःसंदिग्धीकरण पाने
दिल्ली सराई रोहिल्ला रेल्वे स्थानक

**दिल्ली सराई रोहिल्ला रेल्वे स्थानक** हे भारताची राजधानी दिल्ली महानगरामधील एक रेल्वे स्थानक आहे. नवी दिल्ली रेल्वे स्थानकावरील ताण कमी करण्यासाठी वापरल्या जात असलेल्या सराई रोहिल्लामधून प्रामुख्याने पंजाब, हरियाणा, राजस्थान व गुजरातकडे जाणाऱ्या गाड्या सुटतात. 

## प्रमुख गाड्या
* दिल्ली सराई रोहिल्ला-यशवंतपूर दुरंतो एक्सप्रेस
* दिल्ली सराई रोहिल्ला-जम्मू तावी दुरंतो एक्सप्रेस
* दिल्ली सराई रोहिल्ला-वांद्रे टर्मिनस गरीब रथ एक्सप्रेस
* दिल्ली सराई रोहिल्ला-जोधपूर - राजस्थान संपर्क क्रांती एक्सप्रेस
* दिल्ली सराई रोहिल्ला-उदयपूर - चेतक एक्सप्रेस
* दिल्ली सराई रोहिल्ला-देहरादून - मसुरी एक्सप्रेस
* दिल्ली सराई रोहिल्ला-कालका - हिमालयन क्वीन एक्सप्रेस
* दिल्ली सराई रोहिल्ला-पोरबंदर एक्सप्रेस
*ग्रँड ट्रंक एक्सप्रेस

## हे सुद्धा पहा
*हजरत निजामुद्दीन रेल्वे स्थानक

## बाह्य दुवे
वर्ग:दिल्लीमधील रेल्वे स्थानके
वर्ग:दिल्लीमधील वाहतूक
अ.ज. (निःसंदिग्धीकरण)

* अच्युत जयवंत प्रभू
* अनंत जनार्दन करंदीकर

वर्ग:आद्याक्षरांनुसार निःसंदिग्धीकरण
वर्ग:निःसंदिग्धीकरण पाने
वामन शिवदास बारलिंगे

डॉ. वामन शिवदास बारलिंगे हे एक तत्त्वज्ञानाचे अभ्यासक, मराठी साहित्यिक होते. ते डॉ. सुरेंद्र शिवदास बारलिंगे यांचे थोरले  बंधू होते आणि जी. ई. मूर उर्फ जॉर्ज एडवर्ड मूर या विसाव्या शतकातील विश्लेषणवादी तत्त्ववेत्त्याचे थेट विद्यार्थी होते.  

## साहित्यिक कारकीर्द
विदर्भ साहित्य संघाच्या दुसऱ्या विश्वस्त मंडळात सदस्य.
    
## लेखन
प्रो. जी. ई. मूर : व्यक्ती व तत्त्वज्ञान. 'परामर्श (मराठी नियतकालिक )' ने ते प्रकाशित केले आहे.
ई.ई. (निःसंदिग्धीकरण)

* ई.ई. कमिंग्स 
* ई.ई. चुंदरीगर 
* ई.ई. बर्नार्ड 
* ई.ई.चुंदरीगर

वर्ग: आद्याक्षरांनुसार निःसंदिग्धीकरण

__DISAMBIG__
ए.आर. (निःसंदिग्धीकरण)

* अब्दुल रहमान अंतुले - राजकारणी
* अल्लाह रक्खा रहमान - संगितकार
* अखलाकुर रहमान किडवाई -भारतीय राजकारणी
* ए.आर. रिहाना - तमिळ संगितकार
* ए.आर. मुर्गदास भारतीय तमिळ चित्रपट दिग्दर्शक  

वर्ग:आद्याक्षरांनुसार निःसंदिग्धीकरण

__DISAMBIG__
ए. (निःसंदिग्धीकरण)

* आंदिमुथू राजा 

## हे सुद्धा पहा
* ए.आर. (निःसंदिग्धीकरण)

वर्ग:आद्याक्षरांनुसार निःसंदिग्धीकरण

__DISAMBIG__
दक्षिण एक्सप्रेस

250 px|इवलेसे|चा फलक
250 px|इवलेसे|चा मार्ग नकाशा
१२७२१/१२७२२ **दक्षिण एक्सप्रेस** ही भारतीय रेल्वेची एक वेगवान प्रवासी सेवा आहे. दक्षिण मध्य रेल्वेद्वारे चालवली जाणारी ही गाडी तेलंगणाची राजधानी हैद्राबादला दिल्लीसोबत जोडते. हद्राबादच्या हैदराबाद रेल्वे स्थानक व दिल्लीच्या हजरत निजामुद्दीन रेल्वे स्थानकांदरम्यान रोज धावणारी ही गाडी १६७ किमी अंतर सुमारे ३ तासांत पूर्ण करते.

## बोगी 
दक्षिण एक्सप्रेस रेल्वे गाडीला 2 वातानुकूलित टू टायर , 2 वातानुकूलित थ्री टायर, 14, श्ययन वर्ग, 4 सामान्य बिनाआरक्षित, आणि एक खानपान व्यवस्था बोगी अश्या एकूण 23 बोगी आहेत. विशेषता भारतीय रेल्वे प्रवाश्यांच्या मागणी नुसार अनेक वेळा स्वतहाच्या अधिकारात बोगीतिल व्यवस्थेत अनुकूल बदल करते. त्याचा परिणाम म्हणून दक्षिण एक्सप्रेसशी जवळीक साधण्यासाठी विशाखापट्टणम लिंक एक्सप्रेस ही ट्रेन, क्रं. 12861 / 62 चालू झाली. 

## सेवा 
दक्षिण एक्सप्रेस 1670 किमी अप प्रवास 29 तास 30 मिनिटात पार करते आणि परतीचा 1669 किमी प्रवास 30 तासात पार करते. या रेल्वेचा भारतीय रेल्वेच्या नियमांनुसार सरासरी वेग तासी 55 किमी पेक्षा जादा आहे. त्यामुळे प्रवाशी सुपरफास्ट भाड्यावर अधिभार आहे. काजीपेट जंक्शनवर गाडी क्रं. 12861 / 62 विशाखापट्टणम लिंक एक्सप्रेस आणि गाडी क्रं. 12721 / 22 दक्षिण एक्सप्रेस या रेल्वेच्या बोगी जोडल्या जातात तसेच वेगळ्या केल्या जातात. WAP 7 रेल्वे इंजिनचे सहाय्याने ही रेल्वे नियमित धावते.  

## वेळापत्रक 
सिकंदराबाद, चंद्रपूर. नागपुर, इटारशी, होसंगाबाद, हबिबगंज, भोपाळ, झांशी, ग्वालियर, आग्रा कोंटैंमेंट, मथुरा, फरीदाबाद  या कांही महत्त्वाच्या स्थानकातून ही रेल्वे प्रवास करते. 

## संदर्भ
वर्ग:तेलंगणामधील रेल्वे वाहतूक
वर्ग:भारतातील नामांकित रेल्वेगाड्या
गरीब रथ एक्सप्रेस

300 px|इवलेसे|नागपूर रेल्वे स्थानकावर १२११३ गरीब रथ एक्सस्प्रेस
**गरीब रथ एक्सप्रेस** ही भारत देशामधील भारतीय रेल्वेद्वारे चालवली जाणारी एक विशेष प्रवासी रेल्वे सेवा आहे. भारतामधील गरीब जनतेला किफायती दरामध्ये वातानुकूलित रेल्वे प्रवास उपलब्ध करून देण्याच्या उद्देशाने केंद्रीय रेल्वेमंत्री लालू प्रसाद यादव ह्यांनी २००६ सालच्या रेल्वे अर्थसंकल्पामध्ये ह्या गाड्यांची घोषणा केली होती. 

गरीब रथ गाड्यांचे भाडे इतर वातानुकूलित गाड्यांच्या भाड्यापेक्षा २/३ कमी असते. गरीब रथच्या डब्यांमध्ये ७८ बर्थ असतात व दोन आसनांमधील अंतर देखील कमी असते. प्रवासामध्ये खानपानसेवा पुरवली जात नाही.

## मार्ग
सध्या एकूण २६ गरीब रथ एक्सप्रेस मार्ग कार्यरत आहेत. 

## बंद केलेले मार्ग  
* १२२५५/५६ यशवंतपूर–पुडुचेरी गरीब रथ एक्सप्रेस - साध्या एक्सप्रेस सेवेत रुपांतर
* ०२७०९ गुडूर–सिकंदराबाद गरीब रथ एक्सप्रेस
* ०६५५/५६ चेन्नई-सीएसटीएम गरीब रथ विशेष आणि चेन्नई सेंट्रल–तिरुनेलवेली गरीब रथ, चेन्नईHहजरत निजामुद्दीन गरीब रथ एक्सप्रेस

## संदर्भ आणि नोंदी 
## बाह्य दुवे
*सर्व गरीब रथ गाड्यांचे वेळापत्रक व थांबे 

वर्ग:भारतातील नामांकित रेल्वेगाड्या
वर्ग:गरीब रथ एक्सप्रेस
यमुनोत्री

[250 px|इवलेसे|यमुनोत्री येथील [यमुना नदीचा उगम]]

**यमुनोत्री** हे उत्तराखंड राज्याच्या उत्तरकाशी जिल्ह्यातील  उंचीवरील ठिकाण यमुना नदीचे उगमस्थान आहे. यमुनोत्री उत्तरकाशीच्या ३० किमी उत्तरेस स्थित असून ते केदारनाथ, बद्रीनाथ व गंगोत्रीसह छोट्या चार धाम यात्रेमधील एक स्थान मानले जाते.

वर्ग:उत्तराखंड
पांढरी

हा लेख पंढरी,पांढरी,पंढर,पांढर, या गावांच्या व्युत्पत्ती बाबत माहिती देतो. इतर निःसंदिग्धीकरण पानांसाठी पहा: पंढरपूर (निःसंदिग्धीकरण)|पंढरी (निःसंदिग्धीकरण)|पांढरी (निःसंदिग्धीकरण)|पांढर (निःसंदिग्धीकरण) 
 

पांढरी, पांढर, ही नावे म्हणजे जमिनीचा एक प्रकार आहे. काळी म्हणजे पिकाऊ जमीन, सुपीक शेतजमीन तर पांढर म्हणजे निरुपजाऊ नापीक जमीन.  पांढर जमिनीच्यावर शेती होऊ शकत नाही म्हणून ती वस्तीसाठी वापरली जात असे. यावरून पांढर शब्द घेऊन येणारी बरीच स्थल/ग्रामनामे महाराष्ट्र आणि तेलंगाणा प्रदेशात आहेत. 

## व्यत्पत्ती
पांढर जमिनीच्यावर शेती होऊ शकत नाही म्हणून ती वस्तीसाठी वापरली जात असे. म्हणून पुरातत्त्व शास्त्रात पांढर जमिनीवरच्या ढिगाऱ्याचे उत्खनन करतात कारण तिथे जुन्या वसतीचे पुरावे सापडण्याची दाट शक्यता असते. पांढरपेशा हा शब्द यावरूनच आला आहे. जो काळीमध्ये कसत नाही, म्हणजे जो शेतकरी नाही, तो पांढरपेशा. म्हणजे धोबी, सुतार, कासार, लोहार, तांबट, कोष्टी वगैरे बिगर शेतकरी व्यवसाय आणि लोक. कोंकणात काळी-पांढरी हा भेद नाही कारण तिथे काळी कसदार माती नसते तर लोहखनिजयुक्त लाल माती असते.  

## महाराष्ट्रातील स्थल/ग्रामनामे
महाराष्ट्रः  पाण्डेरी नावाची तीन गावे कोकणात आहेत, पांढर पासून बरीच गावे आहेत जसे की पांढरकवडा (विदर्भ) पण सोबतीला पांढरदेव पांढरदेवी पांढर(पाणी|वाणी|ढकणी) नावाची गावेही आहेत. पंढरी नावाची दिड डझन तरी गावे आहेत पण पंढरी नावाच्या गावांमध्ये विदर्भ आघाडीवर आहे. विदर्भातील चंद्रपूर जिल्ह्यातील पांढरपाऊनी, तर गडचिरोली जिल्ह्यात पंढरी भाटल नावाचे गाव दिसते. पंढरपूर नावाची अर्धा डझन गावे वेगवेगळ्या प्रदेशात विखुरलेली दिसतात पण विठ्ठल देवता पश्चिम महाराष्ट्रात सोलापूरात आणि महाराष्ट्रात पुजली जात असली आणि आपण कर्नाटकाचे नाव घेतले जात असले तरी नामसाधर्म्य असलेल्या ग्रामनामांची संख्या विदर्भ आणि तेलंगाणात अधिक आहे. 
## तेलंगाणातील ग्रामनामे
पण्ड(ल/र)पाडू,  पण्डलपर्रू, पण्डीरीमामीदी, पण्डलापुरम,  पण्डरंगी, पण्ड्रापोट्टीपल्लम, पाण्ड्रापोलु, पांडरवडा, पण्डुर,
## कर्नाटकातील स्थलनामे
कर्नाटकात पाण्डर(हल्ली|वल्ली|गेरा) पण्डीवरीपल्ली, पण्डोगेरे,  पासून बरीच गावे दिसतात, तर गदग जिल्ह्यात पाण्डुरंगपूर आहे.
## संदर्भ
यार्दी (निःसंदिग्धीकरण)

## व्यक्ती
* मधुकर रामराव यार्दी
* अश्विनी यार्दी -निर्मात्री
* ललिता यार्दी -लेखिका
* इंदुमती यार्दी -लेखिका

वर्ग:निःसंदिग्धीकरण पाने
लेडी अँड द ट्रॅम्प

**लेडी अँड द ट्रॅम्प** () हा एक इ.स. १९५५ सालचा अमेरिकन ॲनिमेशन चलचित्रपट आहे.

वर्ग:इ.स. १९५५ मधील इंग्लिश चित्रपट
वर्ग:ॲनिमेशन
गुडी (निःसंदिग्धीकरण)

* गुडी  - तेलुगू भाषेत मंदिर अथवा गावांची नावे ( आणि काठी सुद्धा) 

## हे सुद्धा पहा 
* गुढी

वर्ग:लेख निःसंदिग्धीकरण

__DISAMBIG__
लिव अँड मॅडी

**लिव्ह अँड मॅडी** () ही एक अमेरिकेतील दूरचित्रवाणीवरील विनोदी मालिका आहे. १९ जुलै, २०१३ ते २४ मार्च, २०१७ दरम्यान प्रसारित झालेल्या या मालिकेत डव्ह कॅमेरॉन, ज्योई ब्रॅग, तेनसिंग नोर्गे ट्रेनर, काली रोचा, बेंजामिन किंग आणि लॉरेन लिंड्से डॉन्झिस यांनी भूमिका केल्या आहेत.

वर्ग:इंग्लिश दूरचित्रवाहिनी मालिका
कॉलोराडो स्प्रिंग्ज विमानतळ

**कॉलोराडो स्प्रिंग्ज विमानतळ** () अमेरिकेच्या कॉलोराडो राज्यातील कॉलोराडो स्प्रिंग्ज शहरातील विमानतळ आहे. हा विमानतळ शहराच्या मध्यवर्ती भागापासून १० किमी (६ मैल) आग्नेयेस असून डेन्व्हर आंतरराष्ट्रीय विमानतळाखालोखाल कॉलोराडोमधील दुसऱ्या क्रमांकाचा व्यस्त विमानतळ आहे.

७,२०० एकरात पसरलेला या विमानतळाला तीन धावपट्ट्या असून पीटरसन वायुसेना तळही याच धावपट्ट्या वापरतो.

## विमानकंपन्या आणि गंतव्यस्थाने 
### प्रवासी 
### मालवाहतूक 
## संदर्भ आणि नोंदी 
वर्ग:कॉलोराडो स्प्रिंग्ज
वर्ग:अमेरिकेतील विमानतळ
जॉन (इंग्लंडचा राजा)

**जॉन** (जन्म ११६५ मृत्यू १२१६) हा इंग्लंडचा एक राजा होता. त्याची कारकीर्द ११९९ ते १२१६ होती. 

जॉन हा दुसऱ्या हेन्रीचा सर्वात धाकटा मुलगा. त्यामुळे त्याच्याकडे राज्याचा कारभार येणे अपेक्षित नव्हते. पण दुसऱ्या हेन्रीच्या चार मुलांमधल्या भाऊबंदकीच्या संघर्षात तीन मुले दगावल्यावर शेवटी दुसऱ्या हेन्रीच्या मृत्यूनंतर केवळ दहाच वर्षांत—पहिल्या रिचर्डच्या म्हणजे जॉनच्या ज्येष्ठ भावाच्या, दुसऱ्या हेन्रीच्या तिसऱ्या मुलाच्या, मृत्यूनंतर—जॉन राजा झाला. इंग्लंडच्या लोकमानसात जॉन कमालीचा मुर्ख, संशयी, लोभी, व क्रूर म्हणून प्रसिद्ध आहे. त्याच्या राजवटीत आज फ्रांसमध्ये असलेली भूमी इंग्लडच्या हातातून निसटली. स्वतःच्याच घरात बघितलेल्या भाऊबंदकी व दगाबाजीमुळे जॉन इतका संशयी झाला की त्या भरात त्याने इंग्लंडच्या लोकप्रिय सरदारांना दूर ढकलून पैसे-दिले-म्हणजे-विश्वास-ठेवता-येईल या न्यायाने चोर-दरोडेखोरांना आपल्या सेवेत ठेवले. इंग्लंडमध्ये ख्रिस्ती धर्माचा धर्मप्रमुख कोणाला नेमावे यावर १२०८ मध्ये जॉनने रोममधल्या पोपसोबत भांडण उकरले व त्यामुळे १२१४ मध्ये झालेल्या युद्धात स्वतः पराभूत झाला. या सुमारास त्याच्या राज्यात अराजकता व असुरक्षितता इतकी वाढली की १२१५ च्या जूनमध्ये इंग्लंडच्या काही सरदारांनी राजाने त्यांच्या संमतीशिवाय वाटेल तसे कोणास मृत्यूदंडाची शिक्षा देऊ नये व वाटेल तशी खंडणी गोळा करू नये अशा करारावर स्वाक्षरी करण्यास जॉनला भाग पाडले. १२१४ च्या पराभवानंतर सत्तेवरच्यी पकड निसटत चाललेल्या जॉनला निमुटपणे या करारावर सही करावी लागली, पण एकाच वर्षांत जॉन पुन्हा सैन्य गोळा करून या सरदारांविरूद्ध चालून गेला. याच मोहिमेत ऑक्टोबर १२१६ मध्ये वयाच्या एक्कावन्नाव्या वर्षी त्याचा जुलाबाने मृत्यू झाला. अशा रितीने एकाच वर्षांत खारिज झाला असला तरीही “माग्ना कार्टा” (“महा करार”) म्हणून ओळखला जाणारा १२१५चा करार इंग्लंडच्या राजनैतिक इतिहासातला मैलाचा दगड मानला जातो. राजाच्या अमर्याद हुकुमतीवर लोक कायदेशीर मार्गाने अंकुश ठेवू शकतात ही कल्पना इंग्लिश लोकांना आली. इंग्लंड आज गणराज्य नसले तरी लोकशाही आहे. याचे बीज १२१५ च्या माग्ना कार्टाने रोवले असे काही वेळा म्हणले जाते. जॉनच्या मृत्यूनंतर त्याचा मुलगा तिसरा हेन्री इंग्लंडच्या गादीवर आला. तेराव्या शतकापासून चालत आलेल्या इंग्लंडच्या रॉबिन हुड लोककथांचा जॉन आजतागायत खलनायक आहे.

जॉन
वर्ग:इ.स. ११६५ मधील जन्म
वर्ग:इ.स. १२१६ मधील मृत्यू
बॉबी (अभिनेत्री)

**बॉबी** तथा **ईमिन हक** (१८ ऑगस्ट, इ.स. १९८८:ढाका, बांगलादेश - ) ही बंगाली चित्रपटांतून अभिनय करणारी अभिनेत्री आहे.

## संदर्भ आणि नोंदी 
वर्ग:बंगाली अभिनेत्री
वर्ग:इ.स. १९८८ मधील जन्म
प्राज्ञपाठशाला

**प्राज्ञपाठशाला** महाराष्ट्राच्या वाई शहरातील वैदिक शिक्षण देणारी पाठशाळा आहे. ही शाळा कैवल्यानंद सरस्वती (पूर्वाश्रमीचे नारायणशास्त्री मराठे) यांनी इ.स. १९०१मध्ये सुरू केली.

## इतिहास
कैवल्यानंद सरस्वतीचे गुरू प्रज्ञानंद सरस्वती इ.स. १९०४मध्ये समाधिस्थ झाल्यावर त्यांच्या स्मरणार्थ वाईतील या पाठशाळेचे नाव प्राज्ञपाठशाला असे करण्यात आले. अगदी सुरुवातीच्या काळात या पाठशाळेत वेदविद्येत पारंगत, कर्मकांडांत निष्णात आणि न्याय, व्याकरण, वेदान्त इत्यादी शास्त्रांचे अध्यापन करणारे संख्येने ५० च्या आसपास विद्वान होते.

तळेगाव येथील समर्थ विद्यालय नावाचे जुने विद्यालय होते. १९१० साली ते बंद पडल्यावर तेथील शाळेतील अनेक विद्यार्थी आणि शिक्षक वाईच्या प्राज्ञपाठशाळेत आले. शाळेत संस्कृत शिक्षणाबरोबर इतिहास-भूगोल, गणित, मराठी साहित्य, संगीत, शारीरिक आणि मैदानी खेळांचे शिक्षण हेही विषय शिकवले जात. त्या काळचा राष्ट्रीय क्रांतिकारकांचा गट, आणि लोकमान्य टिळक, अरविंद घोष आदी राष्ट्रीय नेते यांचा प्रभाव पाठशाळेतील विद्यार्थ्यांवर पडत असे. संस्थेतील शिक्षक हे अध्यापनाबरोबर प्राचीन भारतीय तत्त्वज्ञान आणि धर्मशास्त्राचे अध्ययनही करीत.

कैवल्यानंद सरस्वती या पाठशाळेत पूर्ण वेळ काम करीत. त्यांना दिनकरशास्त्री कानडे व महादेवशास्त्री दिवेकर यांनी प्राज्ञपाठशाळेच्या प्रगतीसाठी सहकार्य केले.

विनोबा भावे १९१७ साली वेदान्ताच्या अध्ययनासाठी वाईच्या पाठशाळेत दाखल झाले. येथे त्यांनी आठ महिने शांकर तत्त्वज्ञानाचे अध्ययन केले. लोकमान्य टिळकांनी शाळेला भेट देऊन कैवल्यानंद सरस्वती यांचा गौरव केला. इतिहास संशोधक वि.का. राजवाडे या संस्थेत येऊन महत्त्वाच्या विषयांवर चर्चा करीत आणि संशोधनविषय प्रश्न सोडवण्यास उत्सुक असत.

इ.स. १९६२ मध्ये या संस्थेने वाईमध्ये महाविद्यालय सुरू केले. संस्थेचे दीर्घकाळ अध्यक्ष राहिलेले तर्कतीर्थ लक्ष्मणशास्त्री जोशी व त्यानंतरचे अध्यक्ष प्रा. मे.पुं. रेगे यांच्या मार्गदर्शनाखाली अनेकांनी या संस्थेतून पी‍एच.डी. केली.

वर्ग:महाराष्ट्रातील संस्था
वर्ग:वाई
वडगाव घेनंद

**वडगाव घेनंद** हे गाव पुणे जिल्ह्यातील खेड तालुक्यात असून आळंदी देवाची पासून अंदाजे ७ किमी तर चाकण पासून अंदाजे ९ किमी अंतरावर आहे. गावातील नागरिकांचा मुख्य व्यवसाय शेती असून विविध प्रकारच्या पालेभाज्या, कांदा, टोमॅटो ही मुख्य पिके आहेत.

गावातील ग्रामदैवत भैरवनाथ महाज हे पंचक्रशीतील ऐक जाग्रूक दैवत असुन गावात हनुमानाचेही भव्य मंदिर आहे मुख्य गोष्ट म्हणजे गावाचे वातावरण हे अतीशय सुदंर आसुन निसर्ग सैदर्याने नटलेले आहे.
याच गावात गावच्या डोंराच्या किषीत पंाडव कालीन महादेवाचे मंदिर आहे या मंदिराला पंडु पुञ भिम आणि बकासुर या पौराणिक कथेचा आधार सांगीतला जातो श्रावण महीण्याच्या सोमवारी वडगाव आणि आळंदी पंचक्रोशीतील शिवभक्त येथे मोठ्या प्रमाणावर दर्शना साठी येतात मंदिराचा परीसर हा हीरवळीणे नटलेला असुन विध वन्सपती व व्रुष आहेत महादेव भक्तांचे हेमंदिर म्हंणजे मोठे श्रध्धा स्तान आहे बऱ्याचश्या साधु महंताणी या तीर्थाला भेठ दील्या नंदर हे स्तळ अतीशय मंगल पवीञ आणि ऊर्जा देनारे आहे असे मत ग्रामस्तांन पाशी नोदंवले आहे.
गावाला मोठा राजकीय वारसा लाभलेला असुन गावातील काही व्यक्तीचां तालुक्यातील राजकारणावर मोठी पकड आहे मोठी गोष्ट म्हणजे गावाणे जवळ जवळ २५ वर्ष तालुक्यात आमदारकी केली असुन ४५ वर्ष गावचा

वर्ग:पुणे जिल्ह्यातील गावे
पूर्वोत्तर संपर्क क्रांती एक्सप्रेस

250 px|इवलेसे|चा मार्ग
**पूर्वोत्तर संपर्क क्रांती एक्सप्रेस** ही भारतीय रेल्वेची एक जलद प्रवासी सेवा आहे. संपर्क क्रांती ह्या विशेष गाड्यांपैकी एक असलेली ही रेल्वे आसाममधील गुवाहाटीच्या गुवाहाटी रेल्वे स्थानक ते दिल्लीमधील नवी दिल्ली स्थानकांदरम्यान आठवड्यातून तीनदा धावते. उत्तर पूर्व सीमा रेल्वेद्वारे चालवल्या जाणाऱ्या पूर्वोत्तर संपर्क क्रांती एक्सप्रेसला गुवाहाटी ते नवी दिल्ली दरम्यानचे १९७४ किमी अंतर पार करायला ३१ तास लागतात.

## तपशील
### वेळापत्रक
### मार्ग
## बाह्य दुवे
*मार्ग व वेळापत्रक

वर्ग:संपर्क क्रांती एक्सप्रेस
वर्ग:आसाममधील रेल्वे वाहतूक
गुवाहाटी रेल्वे स्थानक

**गुवाहाटी रेल्वे स्थानक** हे भारताच्या आसाम राज्यातील गुवाहाटी शहरामधील प्रमुख रेल्वे स्थानक आहे. ईशान्य भारतामधील सर्वात वर्दळीचे असलेले गुवाहाटी स्थानक ह्या भागातील वाहतूकीचा महत्त्वाचा दुवा आहे. पश्चिम बंगालमधून ईशान्येच्या राज्यांकडे धावणाऱ्या सर्व गाड्या गुवाहाटीमार्गेच जातात. गुवाहाटी स्थानकावरील ताण कमी करण्यासाठी कामाख्य हे नवे रेल्वे स्थानक उघडण्यात आले आहे.

## प्रमुख गाड्या
* दिब्रुगढ राजधानी एक्सप्रेस
* पूर्वोत्तर संपर्क क्रांती एक्सप्रेस
* गुवाहाटी-जोरहाट जन शताब्दी एक्सप्रेस
* गुवाहाटी-हावडा - सराईघाट एक्सप्रेस
* गुवाहाटी-दिमापूर - नागालॅंड एक्सप्रेस
* हावडा-दिब्रुगढ - कामरूप एक्सप्रेस
* दिल्ली आनंद विहार-गुवाहाटी - नॉर्थ ईस्ट एक्सप्रेस
* दिब्रुगढ–कन्याकुमारी विवेक एक्सप्रेस
* अवध आसाम एक्सप्रेस

## बाह्य दुवे
*माहिती

वर्ग:आसाममधील रेल्वे स्थानके
रे
मिस्टर बीन

इवलेसे|मिस्टर बीन
**मिस्टर बीन** ही रोवन ॲटकिन्सन आणि रिचर्ड कर्टिस यांनी निर्माण केलेली ब्रिटिश दूरचित्रवाणीमालिका आहे. यात ॲटकिन्सनने मिस्टर बीनची भूमिका केली आहे. या मालिकेचे १५ भाग प्रसारित झाले.

मिस्टर बीन या व्यक्तिरेखेवर आधारित चित्रपट देखील प्रदर्शित झाले आहेत.. 

वर्ग:इंग्लिश दूरचित्रवाहिनी मालिका
डून एक्सप्रेस

250 px|इवलेसे|डून एक्सप्रेसचा शयनयान डबा
१३००९/१३०१० **डून एक्सप्रेस** ही भारतीय रेल्वेची एक प्रवासी सेवा आहे. पूर्व रेल्वेद्वारे चालवली जाणारी ही गाडी उत्तराखंड राज्याच्या देहरादून शहराला कोलकाता महानगरातील हावडा शहरासोबत जोडते. डून एक्सप्रेस दररोज हावडा रेल्वे स्थानक ते देहरादून रेल्वे स्थानकांदरम्यान धावते व १५७७ किमी अंतर ३५ तासांमध्ये पूर्ण करते. ही गाडी १९२५ सालापासून सुरू आहे. 

## बोगी 
सध्या डून एक्सप्रेसला 1 वातानुकूलित 2 टायर, 3 वातानुकूलित 3 टायर, 11 श्ययन वर्ग, 3 बिना आरक्षित सामान्य, 2 बैठक कम प्रवास सामान बोगी अस्या एकूण 20 बोगी आहेत. या रेल्वेला खानपान व्यवस्था बोगी नाही. प्रवाश्यांच्या मागनी नुसार भारतीय रेल्वे वारंवार त्यांच्या अधिकारात रेल्वे सेवेत बदल करते. 

## सेवा 
डून एक्सप्रेस तिचा जानेचा एकूण 1557 किमी प्रवास सरासरी तासी 44.59 की.मी वेगाने 34 तास आणि 55 मिनिटात करते आणि परतीचा तेवढाच प्रवास सरासरी तासी 45.13की.मी 34 तास आणि 30 मिनिटात करते. भारंतीय रेल्वेचे नियमांनुसार या रेल्वेचा सरासरी वेग तासी 55 की.मी पेक्षा कमी असल्याने या रेल्वेचे प्रवास भाड्यावर अधिभार समावेश नसतो. 
या रेल्वेचे कांही प्रवास मार्गाचे विधुतीकरण झालेले असल्याने ही रेल्वे हावडा जंक्शन पासून मुघळसराई जंक्शन पर्यंत WAP 4चे सहायाने चालते आणि पुढील प्रवास मार्गाचे विधुतीकरण झालेले असल्याने लखनौ किंवा तुघलकबाद नंतर ती WDM 3 Aचे सहायाने धावते. 

## वेळापत्रक 
## मार्ग 
ही गाडी पश्चिम बंगाल, झारखंड, बिहार, उत्तर प्रदेश, आणि उत्तराखंड या राज्यातील बर्धमान, आसनसोल, धनबाद, गया, मुघलसराई, वाराणसी, फैजाबाद, लखनौ, हरदोई, बरेली, मोरादाबाद, हरिद्वार ह्या स्थानकांवरून धावते. या रेल्वेला उपासना एक्सप्रेस रेल्वे क्रं. 12327 / 28 या हावडा आणि देहरादून येथे मिळतात.  

## अपघात 
दि. 31 मे 2012 रोजी रुळावरून घसरल्याने या रेल्वेचा अपघात झाला. त्यात 5 प्रवाशी दगावले आणि 50 प्रवाशी जखमी झाले. 

दि . 28 एप्रील 2014 रोजी जफरगंज स्टेशन नजदीक उत्तर प्रदेश्यातील आंबेडकर नगर जवळ रेल्वे रुळावरून रेल्वे घसरल्याने अपघात झाला आणि त्यात 3 प्रवाशी ठार झाले आणि 6 जखमी झाले. 

## संदर्भ
वर्ग:भारतातील नामांकित रेल्वेगाड्या
वर्ग:पश्चिम बंगालमधील रेल्वे वाहतूक
वर्ग:उत्तराखंडमधील रेल्वे वाहतूक
प्रयागराज जंक्शन रेल्वे स्थानक

250 px|इवलेसे|स्थानकाची इमारत

**प्रयागराज जंक्शन** हे उत्तर प्रदेशच्या प्रयागराज शहरामधील प्रमुख रेल्वे स्थानक आहे. दिल्ली-कोलकाता ह्या भारतामधील सर्वात वर्दळीच्या रेल्वे मार्गावर स्थित असलेले हे स्थानक भारताच्या सर्व मोठ्या शहरांसोबत जोडले गेले आहे. दिल्लीकडून बिहार, झारखंड, पश्चिम बंगाल तसेच ईशान्य भारताकडे धावणाऱ्या गाड्या बहुतेक सर्व गाड्या येथे थांबतात. उत्तर मध्य रेल्वेच्या प्रयागराज विभागाचे मुख्यालय येथेच आहे.

## गाड्या
येथे हावडा राजधानीसह अनेक राजधानी एक्सप्रेस गाड्यांचा थांबा आहे.

वर्ग:उत्तर प्रदेशमधील रेल्वे जंक्शन स्थानके
रे
शार्लट्स वेब (१९७३ चित्रपट)

**शार्लट्स वेब** () हा एक इ.स. १९७३ सालचा अमेरिकन ॲनिमेशन चलचित्रपट आहे.

हा चित्रपट याच नावाच्या कादंबरीवर आधारित आहे.

## कथानक
या चित्रपटात शार्लट नावाची कोळी विल्बर नावाच्या डुकरास खाटिकखान्यात पाठविले जाण्यापासून वाचवते.

वर्ग:इ.स. १९७३ मधील इंग्लिश चित्रपट
वर्ग:ॲनिमेशन
इंग्लंडचा तिसरा हेन्री

**तिसरा हेन्री** (इ.स. १२०७ - इ.स. १२७२) हा इंग्लंडचा एक राजा होता. त्याची कारकीर्द १२१६ ते १२७२ होती.

तिसऱ्या हेन्रीच्या राजवटीपासून इंग्लंडचे नॉर्मन राजे स्वतःला इंग्लिश राजे मानू लागले असे म्हणले जाते. हेन्रीचे राज्य कमकुवत होते पण या राजवटीतील सर्वात लक्षणीय गोष्ट म्हणजे हेन्री व त्याच्या प्रजेत झालेले यादवी युद्ध होय. एव्हाना नॉर्मन घराण्याचे फ्रांसमधील राज्य कोलमडून पडले होते व त्यांची हद्द आज ज्याला इंग्लंड म्हणले जाते त्या परिसरापुरतीच मर्यादित राहिली होती. आपल्या या उर्वरीत जमीनीवर आपली स्वतःची छाप उमटवावी म्हणून हेन्रीने अनेक बांधकामे हाती घेतली. यातले सर्वात महत्त्वाचे म्हणजे आज ज्यास वेस्टमिन्स्टर ॲबी म्हणले जाते ते लंडनमधील चर्च होय. याशिवाय त्याने लंडनच्या किल्ल्याचा विस्तार केला व सॅलिसबरीचा किल्लादेखील बांधला. परंतु या सर्व बांधकामामुळे सरकारची बरीचशी संपत्ती खर्च झाली व या खर्चामुळे जॉनच्या, माग्ना कार्टाच्या, वेळीस पहिल्यांदा उफाळून आलेला राजा व प्रजेतील वाद पुन्हा एकदा चिघळला. यावेळेस मात्र या वादाने मोठे उग्र रूप धारण केले. तत्कालिन इंग्लंडमधल्या लहान खेड्यांपासून ते लंडनसारख्या महानगरापर्यंत शेतमजुरांपासून सरदारांपर्यंत लोक हेन्रीच्या उधळपट्टीच्या विरोधात उभे राहिले.

इंग्लंडचे हे पहिले यादवी युद्ध होय. यावेळेस इंग्लंडच्या इतिहासात पहिल्यांदाच इंग्लंड एक गणराज्य बनण्याच्या जवळ येऊन ठेपले. या कलहात प्रजेचा मुख्य सायमन डी मन्टफट हा सरदार होता. १२६४ मध्ये झालेल्या लढाईत मंटफटने हेन्रीचा मुलगा एडवर्ड यांस कैद केले, व हेन्री आणि त्याची पत्नी इलिनॉर यांना लंडनच्या किल्ल्यात बंदिस्त केले. पुढच्याच वर्षी मंटफटने लंडनमध्ये प्रजेच्या वतीने पार्लमेन्ट भरवली. आज जगातील सगळ्या लोकशाही देशांमध्ये सत्तेची प्रमुख भूमिका निभावणाऱ्या या संस्थेचा अशा रितीने जन्म झाला. या सुमारास इंग्लंडचा राजा हेन्री असला तरी खरी सत्ता मंटफटच्याच हातात होती. पण केवळ अठराच महिन्यात परिस्थिती पालटली. एडवर्डने मंटफटच्या कैदेतून पळून जाऊन स्वतःचे सैन्य उभे केले व एका लढाईत मंटफटला ठार मारले. अशी रितीने इंग्लंडचे पहिले यादवी युद्ध संपले व हेन्री पुनश्च इंग्लंडच्या गादीवर आला.

१२७२ साली त्याच्या मृत्यूनंतर एडवर्ड इंग्लंडचा राजा झाला.

हेन्री ०३
वर्ग:इ.स. १२०७ मधील जन्म
वर्ग:इ.स. १२७२ मधील मृत्यू
प्रदीप प्रभाकर गोखले

इवलेसे|प्रदीप प्रभाकर गोखलेडॉ. **प्रदीप प्रभाकर गोखले** (२ फेब्रुवारी, इ.स. १९५३:धारवाड, कर्नाटक, भारत - ) हे पुणे विद्यापीठातून निवृत्त झालेले तत्त्वज्ञानाचे माजी प्राध्यापक आहेत.

## लहानपण 
गोखले यांचा जन्म धारवाड, कर्नाटक येथे झाला. त्यांच्या वडिलांचे नाव प्रभाकर कृष्ण गोखले आणि आईचे माहेरचे नाव उषा नगरकर होते.

## शिक्षण 
* मॅट्रीक (जुनी) १९६८ - भावे स्कूल, पेरूगेट, पुणे
* बी.ए. संस्कृत, गणित, संख्याशास्त्र १९७२ - स.प. महाविद्यालय, पुणे
* एम.ए. तत्त्वज्ञान १९७६- पुणे विद्यापीठ, पुणे -
* पीएच.डी १९८० - पुणे विद्यापीठ -

## उच्च शिक्षण आणि लेखन 
गोखले यांनी सुरेंद्र शिवदास बारलिंगे यांच्या मार्गदर्शनाखाली *इन्फरन्सेस अँड फॅलसीज डिस्कस्ड इन एन्शंट इंडियन लॉजिक विथ स्पेशल रेफरन्स टू न्याय अँड बुद्धिझम* या विषयावर प्रबंध लिहून पीएच.डी मिळवली आहे. त्यांचा प्रबंध सत्गुरू प्रकाशनाने http://www.gettextbooks.com/author/Pradeep_Prabhakar_Gokhale] पुस्तकरूपात प्रसिद्ध केला आहे. तत्त्वज्ञानाच्या क्षेत्रात ते भारतीय तत्त्वज्ञानातील न्यायदर्शन या विषयातील अधिकारी म्हणून ओळखले जातात. मराठी, संस्कृत, हिंदी आणि पाली भाषांचे ते जाणकार असून मराठी आणि इंग्लिश भाषेत त्यांनी लेखन केले आहे. ते सध्या वाराणसी येथे एका प्रकल्पावर काम करीत आहेत.

## अध्यापनीय कारकीर्द 
* १९८० ते १९९५ : अधिव्याख्याता, तत्त्वज्ञान विभाग, पुणे विद्यापीठ, पुणे
* १९९५ : प्रपाठक,तत्त्वज्ञान विभाग पुणे विद्यापीठ, पुणे
* १९९६ ते २०१२ : प्राध्यापक, तत्त्वज्ञान विभाग, पुणे विद्यापीठ, पुणे

## सन्मान पदे 
* १९९२- १९९५ : अध्यक्ष- महाराष्ट्र तत्त्वज्ञान परिषद

## चळवळी 
गोखले यांनी महाराष्ट्रातील ज्येष्ठ विचारवंत आणि परिवर्तनाचे प्रवर्तक प्रा. गं.बा. सरदार यांच्या प्रेरणेने विविध साहित्यिक चळवळीत भाग घेतला.

## परामर्शचे संपादक 
गोखले हे परामर्श (मराठी नियतकालिक) या तत्त्वज्ञानविषयक मराठी त्रैमासिकाचे बारलिंगे यांच्यानंतरचे प्रदीर्घकाळ संपादक होते.

## चार्वाक विचाराचे अभ्यासक 
गोखले यांनी महाराष्ट्रात सदाशिव आठवले, आ.ह. साळुंखे यांच्याप्रमाणेच चार्वाक विचारांचे पुनरुज्जीवन करण्यात पुढाकार घेतला. डॉ. प्रदीप गोखले यांच्या लेखनातून महाराष्ट्रात चार्वाक विचारांच्या चिकित्सक चिंतनाला पुनश्च सुरुवात झाल्याचे समजले जाते.

## लेखन 
### मराठी 
# चार्वाकवाद आणि अद्वैतवाद १९८९
# तत्त्वचिंतक चार्वाक, मनोविकास प्रकाशन, पुणे २०१३
# प्रेम, मरण आणि शांतता (काव्य संग्रह), १९८३
# विषमतेचा पुरस्कर्ता मनु, सुगावा प्रकाशन, १९८५
# ज्ञानदेवांचे अनुभवामृतातील तत्त्वज्ञान १९८५

### इंग्लिश 
* Inferences and Fallacies Discussed in Ancient Indian Logic with Special Reference to Nyaya and Buddhism(1st Edition) ISBN-13: 978-81-7030-319-0, ISBN: 81-7030-319-2
* Vadanyaya of Dharmakirti, 1993 Author, editor, translator

## संदर्भ आणि नोंदी 
वर्ग:इ.स. १९५३ मधील जन्म
तिरुवनंतपुरम सेंट्रल रेल्वे स्थानक

250 px|इवलेसे|स्थानकाची इमारत
**तिरुवनंतपुरम सेंट्रल** हे केरळच्या तिरुवनंतपुरम शहरामधील प्रमुख रेल्वे स्थानक आहे. केरळमधील सर्वात वर्दळीचे असलेले तिरुवनंतपुरम सेंट्रल स्थानक भारताच्या सर्व मोठ्या शहरांसोबत जोडले गेले आहे. दक्षिण रेल्वेच्या तिरुवनंतपुरम विभागाचे मुख्यालय येथेच स्थित आहे.

उत्तरेकडून कोचीमार्गे केरळकडे धावणाऱ्या गाड्या तसेच दक्षिणेक्डून कन्याकुमारीमार्गे धावणाऱ्या गाड्या तिरुवनंतपुरममध्ये थांबतात. कोकण रेल्वेमुळे दिल्ली तसेच मुंबई शहरांहून तिरुवनंतपुरमकडे जाणाऱ्या गाड्यांचे अंतर कमी झाले आहे. तिरुवनंतपुरम सेंट्रल स्थानकावरील ताण कमी करण्यासाठी येथे कोचुवेली नावाचे नवे स्थानक उघडण्यात आले.

## गाड्या
*तिरुवनंतपुरम सेंट्रल−लोकमान्य टिळक टर्मिनस नेत्रावती एक्सप्रेस
*तिरुवनंतपुरम सेंट्रल−बंगळूर आयलंड एक्सप्रेस
*तिरुवनंतपुरम सेंट्रल−नवी दिल्ली केरळ एक्सप्रेस
*तिरुवनंतपुरम सेंट्रल−हजरत निजामुद्दीन राजधानी एक्सप्रेस
*तिरुवनंतपुरम सेंट्रल−चेन्नई सेंट्रल जलद एक्सप्रेस
*तिरुवनंतपुरम सेंट्रल−चेन्नई इग्मोर अनंतपुरी एक्सप्रेस
*तिरुवनंतपुरम सेंट्रल−इंदूर अहिल्यानगरी एक्सप्रेस
*तिरुवनंतपुरम सेंट्रल−गुवाहाटी एक्सप्रेस
*तिरुवनंतपुरम सेंट्रल−कोळिकोड जन शताब्दी एक्सप्रेस
*जम्मू तावी−कन्याकुमारी हिमसागर एक्सप्रेस
*छत्रपती शिवाजी टर्मिनस−कन्याकुमारी जयंती जनता एक्सप्रेस

## बाह्य दुवे
*संपूर्ण माहिती

वर्ग:केरळमधील रेल्वे स्थानके
रे
उत्पल कुमार बासू

**उत्पल कुमार बसु** (इ.स. १९३९ - ) बंगाली भाषेत लिहीणारे एक भारतीय कवी आहेत. त्यांना २०१४चा साहित्य अकादमी पुरस्कार मिळाला.

वर्ग:बंगाली कवी
वर्ग:इ.स. १९३९ मधील जन्म
वर्ग:साहित्य अकादमी पुरस्कार विजेते
वर्ग:पुरुष चरित्रलेख
वर्ग:इ.स. २०१५ मधील मृत्यू
हजरत निजामुद्दीन–तिरुवनंतपुरम राजधानी एक्सप्रेस

250 px|इवलेसे|
**तिरुवनंतपुरम राजधानी एक्सप्रेस** ही भारतीय रेल्वेची एक जलद प्रवासी सेवा आहे. राजधानी ह्या प्रतिष्ठित गाड्यांपैकी एक असलेली ही रेल्वे केरळमधील तिरुवनंतपुरमच्या तिरुवनंतपुरम सेंट्रल रेल्वे स्थानक ते दिल्लीमधील हजरत निजामुद्दीन स्थानकांदरम्यान आठवड्यातून तीनदा धावते. उत्तर रेल्वेद्वारे चालवल्या जाणाऱ्या ह्या राजधानी एक्सप्रेसला तिरुवनंतपुरम ते दिल्ली दरम्यानचे २,८४८ किमी अंतर पार करायला ४५ तास व ४० मिनिटे लागतात. राजधानी एक्सप्रेस शृंखलेमधील ही सर्वात लांब पल्ल्याची गाडी आहे. केरळ एक्सप्रेस ही तिरुवंतपुरम ते दिल्लीदरम्यान धावणारी दुसरी जलद गाडी आहे.

मंगळूर ते मुंबईदरम्यान ही गाडी कोकण रेल्वेमार्गावरून धावते.

## तपशील 
### वेळापत्रक 
### मार्ग 
## बाह्य दुवे 
* मार्ग व वेळापत्रक

वर्ग:केरळमधील रेल्वे वाहतूक
उर्खाव गोरा ब्रह्म

**उर्खाव गोरा ब्रह्म** बोडो भाषेत लिहिणारे एक भारतीय कवी आहेत. ते राज्यसभेत खासदार आहेत. त्यांना २०१४चा साहित्य अकादमी पुरस्कार मिळाला.

यांनी भारताच्या राज्यसभेत आसामचे प्रतिनिधित्व केले होते.

## संदर्भ
वर्ग:बोडो कवी
वर्ग:साहित्य अकादमी पुरस्कार विजेते
वर्ग:राज्यसभा सदस्य
वर्ग:पुरुष चरित्रलेख
आदिल जस्सावाला

**आदिल जस्सावाला** (१९४०:मुंबई, महाराष्ट्र - ) इंग्लिश भाषेत लिहिणारे एक भारतीय कवी आहेत. त्यांच्या ट्राईंग टू से गुडबाय या कवितासंग्रहास २०१४चा साहित्य अकादमी पुरस्कार मिळाला.

वर्ग:इंग्लिश कवी
वर्ग:साहित्य अकादमी पुरस्कार विजेते
वर्ग:इ.स. १९४० मधील जन्म
वर्ग:पुरुष चरित्रलेख
गोपालकृष्ण रथ

**गोपालकृष्ण रथ** (१९४५ - २०१६) ओडिया भाषेत लिहीणारे एक भारतीय कवी होते. त्यांच्या *बिपुल दिगन्त* या कवितासंग्रहास २०१४चा ओडिया भाषेसाठीचा साहित्य अकादमी पुरस्कार मिळाला.

## संदर्भ आणि नोंदी
वर्ग:ओडिया कवी
वर्ग:इ.स. १९४५ मधील जन्म
वर्ग:इ.स. २०१६ मधील मृत्यू
वर्ग:पुरुष चरित्रलेख
शाद रमझान

**मोहम्मद रमझान शाह** तथा **शाद रमझान** काश्मिरी कवी आहेत. त्यांच्या *कोरे काकुद पुशरिथ गोने* या कवितासंग्रहास २०१४चा साहित्य अकादमी पुरस्कार मिळाला.

वर्ग:काश्मिरी व्यक्ती
वर्ग:साहित्य अकादमी पुरस्कार विजेते
वर्ग:पुरुष चरित्रलेख
वर्ग:इ.स. १९५६ मधील जन्म
जसविंदर (कवी)

**जसविंदर** पंजाबी भाषेत लिहीणारे एक भारतीय कवी आहेत. त्यांच्या अगरबत्ती या कवितासंग्रहास २०१४चा साहित्य अकादमी पुरस्कार मिळाला.

वर्ग:साहित्य अकादमी पुरस्कार विजेते
शैलेंद्र सिंह (लेखक)

**शैलेन्द्र सिंह** हे डोगरी भाषेत लिहिणारे एक भारतीय लेखक आहेत. त्यांच्या *हाशिये पर* या कादंबरीस २०१४चा साहित्य अकादमी पुरस्कार मिळाला होता.

वर्ग:भारतीय लेखक
मनू गंगाधर नातू

**मनकर्णिका** *मनू*  **गंगाधर नातू** (?? - ३ एप्रिल, इ.स. १९८८) या मराठी लेखिका होत्या. त्या प्रा. दि.य. देशपांडे यांच्या पत्नी होत्या. 

नातू या नागपूर येथे मराठीच्या प्राध्यापिका असून त्यांनी बर्ट्रांड रसेलच्या मॅरेज अँड मॉरल्स या ग्रंथाचे त्यांनी आजचा सुधारक मधून क्रमशः भाषांतर केले आहे. ते आजच्या सुधारकच्या एप्रिल १९९० च्या अंकापासून प्रसिद्ध झाले. याशिवाय गोपाळ गणेश आगरकर यांच्या जवळपास नामशेष झालेल्या वाड्मयाचे त्यांनी १९८३ ते १९८६ दरम्यान महाराष्ट्र राज्य साहित्य मंडळाकरिता संपादन केले.

## कुटुंब
नातू यांचे वडील व्हेटर्नरी डॉक्टर होते, तर अाई लहानपणीच वारली होती.

## संदर्भ आणि नोंदी 
वर्ग:मराठी लेखिका
वर्ग:इ.स. १९८८ मधील मृत्यू
वर्ग:स्त्री चरित्रलेख
रमेश चंद्र शाह

**रमेशचन्द्र शाह** हे हिंदी भाषेत लिहीणारे एक भारतीय लेखक आहेत. त्यांच्या विनायक या कादंबरीस २०१४चा साहित्य अकादमी पुरस्कार मिळाला.

वर्ग:हिंदी लेखक
वर्ग:साहित्य अकादमी पुरस्कार विजेते
वर्ग:पुरुष चरित्रलेख
वर्ग:इ.स. १९३७ मधील जन्म
सुभाष चंद्रन

इवलेसे|सुभाष चन्द्रन

**सुभाष चन्द्रन** (इ.स. १९७२ - ) हे मल्याळम भाषेत लिहीणारे एक भारतीय लेखक आहेत. त्यांच्या *मनुश्यानु ओरु आमुखम* या कादंबरीस २०१४चा साहित्य अकादमी पुरस्कार मिळाला.

वर्ग:मल्याळम लेखक
वर्ग:साहित्य अकादमी पुरस्कार विजेते
वर्ग:इ.स. १९७२ मधील जन्म
पूमणि

**पूमणि** (१९४७:कोविलपट्टी, तमिळनाडू - ) हे तमिळ भाषेत लिहीणारे एक भारतीय लेखक आहेत. त्यांच्या *अंजाडि* या कादंबरीस २०१४चा साहित्य अकादमी पुरस्कार मिळाला.

वर्ग:तमिळ लेखक
वर्ग:साहित्य अकादमी पुरस्कार विजेते
वर्ग:इ.स. १९४७ मधील जन्म
वर्ग:पुरुष चरित्रलेख
अश्विन महेता

**अश्विन महेता** हे गुजराती भाषेत लिहीणारे एक भारतीय लेखक होते. त्यांच्या *छबि भीतरनी* या लेखसंग्रहास २०१४ चा साहित्य अकादमी पुरस्कार मिळाला.

वर्ग:गुजराती लेखक
वर्ग:साहित्य अकादमी पुरस्कार विजेते
वर्ग:पुरुष चरित्रलेख
गोविंदराय एच. नायक

**गोविंदराय एच. नायक** (१८ सप्टेंबर १९३५, अंकोला, कर्नाटक) हे कन्नड भाषेत लिहीणारे एक भारतीय लेखक आहेत. त्यांच्या *उत्तरार्द्ध* या लेखसंग्रहास २०१४चा साहित्य अकादमी पुरस्कार मिळाला.

वर्ग:कन्नड लेखक
वर्ग:साहित्य अकादमी पुरस्कार विजेते
वर्ग:इ.स. १९३५ मधील जन्म
स्वर्ण जयंती राजधानी एक्सप्रेस

250 px|इवलेसे|चा फलक
**स्वर्ण जयंती राजधानी एक्सप्रेस** ही भारतीय रेल्वेची एक जलद प्रवासी सेवा आहे. राजधानी एक्सप्रेस ह्या प्रतिष्ठित गाड्यांपैकी एक असलेली ही रेल्वे गुजरातमधील अहमदाबादच्या अहमदाबाद रेल्वे स्थानक ते दिल्लीमधील नवी दिल्ली स्थानकांदरम्यान रोज धावते. पश्चिम रेल्वेद्वारे चालवल्या जाणाऱ्या ह्या राजधानी एक्सप्रेसला तिरुवनंतपुरम ते दिल्ली दरम्यानचे ९४० किमी अंतर पार करायला १३ तास व ५० मिनिटे लागतात. राजधानी एक्सप्रेस शृंखलेमधील ही सर्वात उशिरा चालू केली गेलेली गाडी आहे. १९९७ साली अहमदाबाद-जयपूर मार्गाचे ब्रॉड गेजमध्ये रूपांतर पूर्ण झाले. ह्याच वर्षी भारतीय स्वातंत्र्याला ५० वर्षे (सुवर्णजयंती) पूर्ण झाल्याप्रीत्यर्थ ह्या गाडीला स्वर्णजयंती असे नाव देण्यात आले.

## तपशील
### वेळापत्रक
### मार्ग
## बाह्य दुवे
*मार्ग व वेळापत्रक

वर्ग:गुजरातमधील रेल्वे वाहतूक
वर्ग:राजस्थानमधील रेल्वे वाहतूक
मुनव्वर राणा

**मुनव्वर राणा** उर्दू भाषेत लिहीणारे एक भारतीय कवी आहेत. त्यांच्या शाहदाबा या कवितासंग्रहास २०१४चा साहित्य अकादमी पुरस्कार मिळाला.

वर्ग:साहित्य अकादमी पुरस्कार विजेते
अरुपा पतंगीया कलिता

**अरूपा पतंगीया कलिता** या आसामी भाषेत लिहिणाऱ्या एक भारतीय लेखिका आहेत. त्यांच्या *मरियम आस्टिन अथबा हीरा बरुआ* या कथासंग्रहास २०१४चा साहित्य अकादमी पुरस्कार मिळाला.

वर्ग:आसामी लेखक
वर्ग:साहित्य अकादमी पुरस्कार विजेते
वर्ग:स्त्री चरित्रलेख
वर्ग:इ.स. १९५६ मधील जन्म
नंद हानखिम

**नन्द हानखिम** हे नेपाळी भाषेत लिहीणारे एक भारतीय लेखक आहेत. त्यांच्या *सत्ता ग्रहण* या कथा संग्रहास २०१४चा साहित्य अकादमी पुरस्कार मिळाला.

## संदर्भ
वर्ग:नेपाळी लेखक
वर्ग:साहित्य अकादमी पुरस्कार विजेते
रामपाल सिंह राजपुरोहित

**रामपाल सिंह राजपुरोहित** हे राजस्थानी बोलीत लिहीणारे एक भारतीय लेखक आहेत. त्यांच्या सुंदर नैण सुधा या कथासंग्रहास २०१४चा साहित्य अकादमी पुरस्कार मिळाला.

वर्ग:साहित्य अकादमी पुरस्कार विजेते
वर्ग:पुरुष चरित्रलेख
राचपालेम चंद्रशेखर रेड्डी

**राचपालेम चंद्रशेखर रेड्डी** हे तेलुगू भाषेत लिहिणारे एक भारतीय लेखक आहेत. त्यांच्या *मन नवलालू मन कथानिकलु* या लेखसंग्रहास २०१४चा साहित्य अकादमी पुरस्कार मिळाला.

वर्ग:तेलुगू लेखक
वर्ग:साहित्य अकादमी पुरस्कार विजेते
वर्ग:पुरुष चरित्रलेख
आशा मिश्र

**आशा मिश्र** या मैथिली भाषेत लिहीणाऱ्या एक भारतीय लेखिका आहेत. त्यांच्या “उचाट” या कादंबरीस २०१४चा साहित्य अकादमी पुरस्कार मिळाला.

वर्ग:मैथिली लेखक
वर्ग:साहित्य अकादमी पुरस्कार विजेते
वर्ग:स्त्री चरित्रलेख
माधवी सरदेसाई

**माधवी सरदेसाई** (मृत्यू २२ डिसेंबर २०१४, गोवा) या कोकणी भाषेत लिहिणाऱ्या एक भारतीय लेखिका होत्या. त्या भाषाशास्त्राच्या एम.ए. पीएच.डी होत्या. त्यांच्या मंथन या लेखसंग्रहास २०१४चा साहित्य अकादमी पुरस्कार जाहीर झाला होता. त्यानंतर तीनच दिवसांनी त्यांचे निधन झाले. 

माधवी सरदेसाई या *जाग* नावाच्या कोकणी साहित्यविषयक मासिकाच्या संपादक होत्या. त्या पणजी येथील गोवा विद्यापीठात कोकणीच्या प्राध्यापिका होत्या. 

## पुस्तके
* एका विचाराची जीवन कथा (महात्मा गांधींच्या जीवनावर आधारलेले पुस्तक, भाषांतरित).  या पुस्तकाला साहित्य अकादमीचा भाषांतरासाठीचा पुरस्कार मिळाला.
* भासाभास (१९९३). या पुस्तकाला कोकणी भाषामंडळाचा एन.डी. नाईक पुरस्कार मिळाला.
* मंथन (निबंधसंग्रह, २०१२)
* माणकुलो राजकुमार (अनुवादित)

## पुरस्कार
* एन.डी. नाईक पुरस्कार
* साहित्य अकादमीचा भाषांतरासाठीचा पुरस्कार
* साहित्य अकादमी पुरस्कार (२०१४)

वर्ग:मराठी लेखक
वर्ग:साहित्य अकादमी पुरस्कार विजेते
वर्ग:इ.स. २०१४ मधील मृत्यू
जमादार किस्कू

**जमादार किस्कू** संथाळी भाषेत लिहीणारे एक भारतीय लेखक आहेत. त्यांच्या माला मुदम या नाटकास २०१४चा साहित्य अकादमी पुरस्कार मिळाला.

## निवडक लेखन 
वर्ग:संथाळी लेखक
वर्ग:साहित्य अकादमी पुरस्कार विजेते
वर्ग:पुरुष चरित्रलेख
यशवंत कानिटकर

**यशवंत कानिटकर** (१२ डिसेंबर, इ.स. १९२१:लिंबागणेश, मराठवाडा - २२ जुलै, इ.स. २०१५:मुंबई, महाराष्ट्र) हे एक मराठी भाषातज्‍ज्ञ असून मुंबईतील सचिवालयात भाषासंचालक होते.

भाषासंचालक या नात्याने भाषाविषयक प्रश्नावर राजभाषा, परिभाषा, अनुवाद, कोशरचना आदी स्वरूपाचे तसेच व्यक्तिचित्रे विषयकही विपुल लेखन केले होते.

## हैदराबादमधील शिक्षण, लेखन व नोकरी
१९५३ ते १९५७ या काळात त्यांनी प्रतिष्ठानचे संपादन केले व त्याच वेळी मेनका हा पहिला काव्यसंग्रह प्रसिद्ध केला. शालेय शिक्षणानंतर उच्च शिक्षणासाठी कानिटकर हैदराबादला गेले. उस्मानिया विद्यापीठातून प्रावीण्यासह त्यांनी मराठी विषयात एम.ए. केले. तेथे त्यांनी काव्यलेखन केले. प्रतिष्ठान मासिकात यशवंत कानिटकरांच्या अनेक कविता प्रसिद्ध झाल्या. हैदराबाद येथेच एम. एन. रॉय यांचे व्याख्यान ऐकल्यानंतर त्यांच्या विचारांनी यशवंत कानिटकर प्रभावित झाले व नंतर रॉयवादी बनले.

चार भाषांवर प्रभुत्व असल्याने हैदराबाद राज्याच्या भाषा विभागात ते भाषांतरकार म्हणून रुजू झाले. 

## मुंबईत बदली
१९५६ मध्ये राज्य पुनर्रचनेनंतर त्यांची बदली तत्कालीन मुंबई राज्यात झाली. १ मे १९६० रोजी महाराष्ट्र राज्याची स्थापना झाल्यानंतर शासनाने *सरकारी कारभाराची भाषा मराठी राहील*, असे धोरण जाहीर केले. त्यासाठी कानिटकरांनी प्रारंभी प्रशासनिक परिभाषा कोश व मार्गदर्शन पुस्तिका तयार करण्याचे काम केले.

भाषा संचालनालय सुरू झाल्यानंतर राजभाषा मराठीविषयक धोरण राबविणे, परिभाषा कोश, अमराठी कर्मचाऱ्यांसाठी मराठी भाषा परीक्षा आयोजित करणे, केंद्र राज्य अधिनियमांचा अनुवाद करणे अशी कामे यशवंत कानिटकरांनी केली. ते भाषासंचालक पदावर दीर्घ काळ काम करून सेवानिवृत्त झाले.

## प्रकाशित पुस्तके आणि संपादन
* आज इथे तर उद्या तिथे (मराठवाड्यातील अनुभवावरील ललित लेखन - पुस्तक)
* ते दिवस ती माणसे (पुस्तक)
* पश्चिमवारे (पुस्तक)
* 'मराठी भाषा : स्वरूप आणि उपयोजन (पुस्तक)
* मेनका (कवितासंग्रह)
* लोकमान्य टिळकांचा भाषाविचार (पुस्तक)
* *लोकमान्य टिळक* या अष्टखंडात्मक ग्रंथाच्या आठव्या खंडाचे संपादन त्यांनी केले.
* साहित्य संस्कृती मंडळ पुरस्कृत मराठी शब्दकोशाचे ते मुख्य संपादक होते.

वर्ग:मराठी लेखक
वर्ग:इ.स. १९२१ मधील जन्म
वर्ग:इ.स. २०१५ मधील मृत्यू
इंद्र (निःसंदिग्धीकरण)

## व्यक्ती
* इंद्र पौराणिक व्यक्ती

## इतर
* इंद्रधनुष्य
* इंद्रध्वज
* इंद्रनील 
* इंद्रगोप - किडा
* इंद्रजव - औषधी वृक्ष कुटज (कुडा) 
* इंद्रतरू - औषधी वृक्ष अर्जुन (अर्जुनसादडा)
गांदरबल जिल्हा

इवलेसे|येथील गंगाबल तलाव
**गांदरबल** हा भारताच्या जम्मू आणि काश्मीर राज्यामधील एक जिल्हा आहे. २००७ साली श्रीनगर जिल्ह्याचा काही भूभाग वेगळा करून गांदरबल जिल्ह्याची निर्मिती करण्यात आली. या जिल्ह्याची सरहद्द श्रीनगरपासून २१ किमी अंतरावर सुरू होते. 

झेलम नदी ही येथील प्रमुख नदी व सोनमर्ग हे प्रमुख शहर आहे.

## बाह्य दुवे
*अधिकृत संकेतस्थळ


वर्ग:जम्मू आणि काश्मीरमधील जिल्हे
बांडीपोरा जिल्हा

**बांडीपोरा** हा भारताच्या जम्मू आणि काश्मीर राज्यामधील एक जिल्हा आहे. २००७ साली बारामुल्ला जिल्ह्याचा काही भूभाग वेगळा करून बांडीपोरा जिल्ह्याची निर्मिती करण्यात आली. हा जिल्हा जम्मू आणि काश्मीरच्या उत्तर भागात श्रीनगरपासून ५५ किमी अंतरावर नियंत्रण रेषेच्या दक्षिणेस स्थित आहे.

## बाह्य दुवे
*अधिकृत संकेतस्थळ


वर्ग:जम्मू आणि काश्मीरमधील जिल्हे
वर्ग:इ.स. २००७ मधील निर्मिती
गणेश विसपुते

**गणेश विसपुते** हे एक कवी, समीक्षक, अनुवादक, चित्रकार आणि कला व सिनेमांवर लेखन करणारे मराठी साहित्यिक आहेत. सिव्हिल अभियंता असलेल्या गणेश विसपुते यांनी साहित्य, चित्र, शिल्प या कलांमधे काम केले आहे.त्यांच्या अनेक कवितांचे हिंदी अनुवाद झाले आहेत.

## पुस्तके
* आवाज नष्ट होत नाहीत (काव्यसंग्रह)
* धुवांधार गजबजलेल्या रस्त्याच्या मधोमध (काव्यसंग्रह)
* निरिहयात्रा (ललितलेख संग्रह)
* पिवळ्याधम्मक छत्रीतील मुलगी (अनुवादित, मूळ हिंदी पुस्तक- पीली छत्रीवाली लडकी, लेखक उदयप्रकाश) 
* माय नेम इज रेड (अनुवादित, मूळ तुर्की लेखक - ओरहान पामुक)
* शासन समाज आणि शिक्षण (अनुवादित, मूळ लेखक कृष्ण कुमार)	
* सिनार (काव्यसंग्रह)

## पुरस्कार
* ’आवाज नष्ट होत नाहीत’ या काव्यसंग्रहास महाराष्ट्र शासनाचा २०१०-११ सालचा कवी केशवसुत पुरस्कार पुरस्कार
* ’माय नेम इज रेड’ला साने गुरुजी राष्ट्रीय स्मारकाच्या आंतरभारती अनुवाद सुविधा केंद्राचा बाळशास्त्री जांभेकर अनुवाद पुरस्कार (२०१५)

## परत केलेले पुरस्कार
* ’आवाज नष्ट होत नाहीत’ या काव्यसंग्रहास महाराष्ट्र शासनाचा २०१०-११ सालचा कवी केशवसुत पुरस्कार पुरस्कार
* ’माय नेम इज रेड’ला साने गुरुजी राष्ट्रीय स्मारकाच्या आंतरभारती अनुवाद सुविधा केंद्राचा बाळशास्त्री जांभेकर अनुवाद पुरस्कार (२०१५)

वर्ग:मराठी लेखक
वर्ग:मराठी कवी
नवबौद्ध चळवळ

**नव-बौद्ध चळवळ** (इतर नावे: दलित बौद्ध चळवळ, नवयानी बौद्ध चळवळ, आंबेडकर बौद्ध चळवळ, भारतीय बौद्ध चळवळ) ही विसाव्या शतकात डॉ. बाबासाहेब आंबेडकरांनी सुरू केलेली बौद्ध धर्मांतराची चळवळ आहे. ह्या चळवळीतून लोकांनी बाबासाहेबांचा नवयान बौद्ध धम्म अंगिकारला होता. १४ ऑक्टोबर इ.स. १९५६ रोजी डॉ. बाबासाहेब आंबेडकरांनी विषमतेवर आधारित हिंदू धर्मातून बाहेर पडून जातिव्यवस्थेत सगळ्यात खालचा दर्जा दिला गेलेल्या लोकांना नवयान बौद्ध धम्माची दीक्षा दिली, व तेव्हापासून ही धर्मांतराची चळवळ आजही कार्यरत असून त्याद्वारे सर्व स्थरातील लोक बौद्ध धम्माची दीक्षा घेत असतात. या चळवळीने भारतात बौद्ध धर्म पुनर्जीवित केला. भारतातील एकूण बौद्ध लोकसंख्येत ८७% बौद्ध  डॉ. बाबासाहेब आंबेडकर यांच्या चळवळीतून आलेले आहेत.

## बौद्ध धम्माचे भारतात पुनरागमन 
बौद्ध धर्म हा सम्राट अशोकाच्या काळामध्ये भारताचा राजधर्म होता. तो कालांतराने अनेक कारणांमुळे अल्पसंख्याकांच्या धर्मांमध्ये गणला जाऊ लागला. १८९१ साली जेव्हा श्रीलंकेचे बौद्ध नेता व भिक्षु अंगारिक धर्मपाल यांनी महाबोधी सोसायटीची स्थापना केली तेव्हापासून भारतात बौद्ध धर्माच्या पुनरागमनास सुरुवात झाली. महाबोधी सोसायटी ही फक्त उच्च जातीय लोकांनाच आपल्याकडे आकर्षित करते.

## संदर्भ 
## हे सुद्धा पहा 
* डॉ. बाबासाहेब आंबेडकर यांच्या नावावर असलेल्या गोष्टींची यादी
* डॉ. बाबासाहेब आंबेडकर संबंधित लेखांची सूची
## बाह्य दुवे 
वर्ग:बौद्ध चळवळी

वर्ग:सामाजिक चळवळी
वर्ग:डॉ. बाबासाहेब आंबेडकर
वर्ग:नवयान
वर्ग:आंबेडकरवादी
नी.र. वऱ्हाडपांडे

डॉ. **नी.र. वऱ्हाडपांडे** (२५ फेब्रुवारी, इ.स. १९२१ - २९ ऑगस्ट, इ.स. २०१५) एक मराठी तत्त्वचिंतक मनोवैज्ञानिक होते. हे नवी दिल्ली येथे डिफेन्स सायकॉलॉजिकल रिसर्च विंगमध्ये मुख्य वैज्ञानिक होते. त्याआधी ते नागपूर व सागर विद्यापीठांतील कॉलेजांत व्याख्याता होते.

## शिक्षण
बी.ए. (ऑनर्स), बी.एस्‌सी. (ऑनर्स), एम.ए. (तत्त्वज्ञान), बी.लिट. (मनोविज्ञान-ऑक्सफर्ड), पीएच.डी (तत्त्वज्ञान), डी.लिट. (इंडॉलॉजी), शास्त्री (दर्शन) काव्यतीर्थ वगैरे. वऱ्हाडपांडे हे सर्व विश्वविद्यालयीन परीक्षा पहिल्या वर्गात उत्तीर्ण झाले होते.  त्यांना बी.ए. व बी.एस्‌सी. (ऑनर्स) मिळून सर्व विद्यापीठात पहिले आल्याबद्दल प्राख्य गणपतराव सुवर्णपदक मिळाले होते. 

## शिष्यवृत्त्या
* भारतीय तर्कशास्त्रात संशोधन करण्यासाठी किंग एडवर्ड मेमोरियल शिष्यवृत्ती 
* ऑक्सफर्ड विद्यापीठात मनोविज्ञानाचे प्रशिक्षण घेण्यासाठी सरकारी शिष्यवृत्ती

## तर्कनिष्ठता
नी.र. वऱ्हाडपांडे यांनी देशविदेशांतील तत्त्ववेत्त्यांसोबत चर्चा करताना स्वतःतील तर्कनिष्ठता कधीही ढळू दिली नाही, यात त्यांचे खरे मोठेपण होते. वैचारिक भूमिकांमधील तर्कनिष्ठ ठामपणा हे त्यांचे वैशिष्ट्य होते. त्यांची लिखित भूमिका तावून-सुलाखून घेतलेली असे. बुद्धिवाद्यांंमध्ये आढळणारी प्रतिवादाची क्षमता तर त्यांच्यात होतीच, पण त्याविरोधात उमटणाऱ्या प्रवाहांचा साक्षेपी आढावा घेण्यास ते सदैव तत्पर असत. या संयमातूनच आपली टीका अधिक धारदार करण्याचे कसब वऱ्हाडपांडे यांनी आत्मसात केले होते.
युरोपातील काही विद्यापीठांमधून त्यांनी केलेली चर्चा वादळी ठरली.  मनोविज्ञानावरील त्यांच्या मोलाच्या प्रयोगशीलतेमुळे मनोविज्ञानातील त्यांचेे दाखले बिनतोड असत. प्रसिद्ध विचारवंत बर्ट्रांड रसेल यांच्यासोबतची त्यांंची चर्चा खूप गाजली होती.

## भाषाप्रावीण्य
वऱ्हाडपांडे यांना मराठी-इंग्रजीे-संस्कृत व्यतिरिक्त थाई भाषा येत होती. थाई भाषेवरील झालेल्या विविध प्रभावांविषयीचे त्यांनीे अध्ययन केले होते.

## नी.र. वऱ्हाडपांडे यांचे लेखन
'आर्यांचे मूळ' या विषयावरील त्यानी विशाल, चिकित्सक व परखड लेखन केले आहे. आर्यांविषयीच्या त्यांच्या अध्ययनाला चौदा देशांमधील अभ्यासकांनी मान्यता दिली होती. 

## नी.र. वऱ्हाडपांडे यांनी लिहिलेली पुस्तके
* कपोलकल्पित आर्य आणि त्यांच्या स्वाऱ्या (२००९)
* नेहरू आणि नेहरूवाद: एक चिकित्सा मूल्यांकन (२००७)
* ब्राह्मण परकीय आहेत काय?
* विवेकवाद (२००१)
* सत्तावनचे स्वातंत्र्ययुद्ध आणि त्याचे निंदक (१९९७)

## डॉ. वऱ्हाडपांडेे यांना मिळालेले सन्मान
* ऑक्सफर्ड विद्यापीठाने दिलेली बी.लिट. ही सन्माननीय पदवी.
* इंडॉलॉजीतील डी.लिट.
* शास्त्री आणि काव्यतीर्थ पदव्या
* ऑक्सफर्ड विद्यापीठाने दिलेल्या खास अनुदानामुळे युरोपातील मनोविज्ञानाच्या प्रयोगशाळांना भेट देण्याची संधी
* थायलंड विद्यापीठात थाई भाषेतून उच्च शिक्षण कसे देता येईल याविषयी सल्लामसलत करण्याची सुसंधी.

वर्ग:मराठी लेखक
वर्ग:इ.स. १९२१ मधील जन्म
वर्ग:इ.स. २०१५ मधील मृत्यू